b"\n_START_ARTICLE_\nYU 100: najbolji albumi jugoslovenske rok i pop muzike\n_START_SECTION_\nStatistika\n_START_PARAGRAPH_\nNajuspe\xc5\xa1nej\xc5\xa1a izvajalca, s po osem albumov na seznamu, sta Bijelo dugme in Riblja \xc4\x8dorba. Sledi jim Azra s petimi albumi (med katerimi so trije uvr\xc5\xa1\xc4\x8deni med prvih osem), zatem so Leb i sol, Bajaga i instruktori in Haustor s po \xc5\xa1tirimi albumi. Od glasbenih zalo\xc5\xbeb se na seznamu najve\xc4\x8dkrat pojavi Jugoton, ki je izdal 47 od 100 albumov s seznama. Sledi mu PGP RTB s 27 albumi in ZKP RTV Ljubljana z 12 albumi.\n_START_SECTION_\nOvitek knjige\n_START_PARAGRAPH_\nOvitek knjige Okvir za knjigu YU 100: najbolji albumi jugoslovenske rok i pop muzike, je parodija na ovitek albuma skupine The Beatles Sgt. Pepper's Lonely Hearts Club Band. Na ovitku so upodobljeni rock in pop glasbeniki: Josipa Lisac, Bebi Dol, Nele Karajli\xc4\x87, Oliver Mandi\xc4\x87, Marina Perazi\xc4\x87, Branimir \xc5\xa0tuli\xc4\x87, Sla\xc4\x91ana Milo\xc5\xa1evi\xc4\x87 in Dado Topi\xc4\x87, \xc4\x90or\xc4\x91e Marjanovi\xc4\x87, Du\xc5\xa1an Koji\xc4\x87, Arsen Dedi\xc4\x87, \xc4\x90or\xc4\x91e Bala\xc5\xa1evi\xc4\x87, Viktorija, Kornelije Kova\xc4\x8d, Zoran Mi\xc5\xa1\xc4\x8devi\xc4\x87, Goran Bregovi\xc4\x87, \xc5\xbdika Jeli\xc4\x87 in Dragi Jeli\xc4\x87, Oliver Dragojevi\xc4\x87 in Mi\xc5\xa1o Kova\xc4\x8d, Zdravko \xc4\x8coli\xc4\x87 (v uniformi jugoslovanske narodne armade), Bora \xc4\x90or\xc4\x91evi\xc4\x87 in Mom\xc4\x8dilo Bajagi\xc4\x87. Poleg glasbenikov so upodobljeni \xc5\xa1e Sveti Sava, nogometa\xc5\xa1 Dragan D\xc5\xbeaji\xc4\x87, bodybuilder Petar \xc4\x8celik in njegova soproga Irena, igralec Zoran Radmilovi\xc4\x87 (v vlogi kralja Ubua), znanstvenik Nikola Tesla, filmski re\xc5\xbeiser Emir Kusturica, ko\xc5\xa1arkar Vlade Divac, pevec narodne glasbe Toma Zdravkovi\xc4\x87, romski glasbenik \xc5\xa0aban Bajramovi\xc4\x87, igralca Dragan Nikoli\xc4\x87 in Milena Dravi\xc4\x87, in kip biv\xc5\xa1ega predsednika Jugoslavije Josipa Broza Tita."